

# Grow Your Own Early Childhood and Family Educators Grants – Nyiaj Pab Los Ntawm Lub Xeev – Lwm Thib Ob

## Daim Coversheet Ntawm Daim Ntawv Thov

**Cov Ntaub Ntawv Ntawm Tus Neeg Thov**

Lub npe raws cai ntawm lub koom haum thov:

Sau tus zauv ntawm lub koom haum yog hais tias thov raws li lub tsev kawm ntawv loj hauv zos los sis lub tsev kawm charter:

Chaw nyob:

Lub zos, xeev, thiab tus zauv Zip + 4:

Sau X raws qhov raug koj:

\_\_\_ Lub Tsev Kawm Charter Uas Qhia Early Learning Program

\_\_\_ Lub Koom Haum Muaj Kev Koom Tes Hauv Zej Zog

\_\_\_Early Head Start

\_\_\_Head Start

\_\_\_ Tsev Kawm Ntawv Qib Siab - 2 Xyoos

\_\_\_ Tsev Kawm Ntawv Qib Siab - 4 Xyoos

\_\_\_ Lub Chaw Zov Me Nyuam Uas Muaj Ntawv Tso Cai

\_\_\_School District Early Childhood Special Education Program

\_\_\_School District Early Learning Program

\_\_\_Tribal Early Childhood Program

\_\_\_Tribal Early Head Start

\_\_\_Tribal Head Start

\_\_\_Lwm Yam:

[Economic Development Region(s)](https://apps.deed.state.mn.us/assets/lmi/areamap/edr.shtml) uas lub koom haum thov thiab cov koom tes hauv qhov project tau muab kev pab cuam (sau X rau qhov uas raug):

\_\_\_EDR 01 – Northwest

\_\_\_EDR 02 – Headwaters

\_\_\_EDR 03 – Arrowhead

\_\_\_EDR 04 – West Central

\_\_\_EDR 05 – North Central

\_\_\_EDR 06E – Southwest Central

\_\_\_EDR 06W – Upper Minnesota Valley

\_\_\_EDR 07E – East Central

\_\_\_EDR 07W – Central

\_\_\_EDR 08 – Southwest

\_\_\_EDR 09 – South Central

\_\_\_EDR 10 – Southeast

\_\_\_EDR 11 – 7-County Twin Cities

### Tus Zauv Txheej Xyuas Uas Yuav Tsum Muab

Minnesota SWIFT Supplier ID:

Tus zauv UEI ntawm tsoom fwv:

### Cov Ntawv Hais Txog Qhov Kev Thov

Thov nyiaj pab rau FY25 (Ib hlis tim 1, 2025 – Rau hli tim 30, 2025):

(Nyob ntawm xaiv) Thov nyiaj pab rau FY26 (Xya hli tim 1, 2025 – Rau hli tim 30, 2026):

(Nyob ntawm xaiv) Thov nyiaj pab rau FY27 (Xya hli tim 1, 2026 – Rau hli tim 30, 2027):

(Nyob ntawm xaiv) Thov nyiaj pab rau FY28 Xya hli tim 1, 2027 – Rau hli tim 30, 2028):

Kev thov tag nrho rau txhua xyoo ua ke:

### Cov Kev Tiv Tauj

Cov kev qhia: Sau cov ntaub ntawv tiv tauj ntawm tus neeg uas yuav kos npe rau daim ntawv thov hauv [seem kos npe.](#_Signature_Section)

#### Tus Thawj Coj Muaj Cai (IOwA) Kev Kos Npe

Npe ntawm tus neeg muaj cai kos npe:

Lub luag hauj lwm:

Xov tooj:

Email:

#### Cov Ntaub Ntawv Tiv Tauj Ntawm Thawj Lub Program

Npe ntawm tus neeg tiv tauj:

Lub luag hauj lwm:

Xov tooj:

Email:

***Cov Ntaub Ntawv Tiv Tauj ntawm Tus Thawj Tswj Lag Luam***

Npe ntawm tus thawj tswj lag luam:

Lub luag hauj lwm:

Xov tooj:

Email:

## Seem Kos Npe

Xa daim coversheet no uas tau sau thiab kos npe tiav, nrog rau daim ntawv sau txog kev thov, mus rau mde.compgrants@state.mn.us

### Kev Kos Npe Thiab Vas Thib Uas Tus Thawj Coj Muaj Cai Kos Npe

Npe:

Vas thib:

Kos npe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Kev Cog Lus

Los ntawm kev kos npe rau daim coversheet ntawm daim ntawv thov xa mus rau lub Xeev, tus neeg thov lees paub tias lawv tau nyeem tag nrho cov ntaub ntawv thov, suav nrog cov ntawv uas tau hloov tshiab. Tus neeg thov pom zoo ua raws li daim ntawv thov uas muaj kev tso cai thiab txhua txoj cai lij choj, kev cai, thiab cov cai tswj hwm hauv zos, xeev, thiab tsoom fwv teb chaws.

### 1. Cov Kev Txuas Ntxiv

Cov cai teev tseg hauv qab no yuav tsum muaj kev txuas ntxiv mus tas li, tab txawm hais tias qhov kev pab xaus lawm, los yog raug rhuav tshem. Xws li nws cuam tshuam txog cov cai ntawm kev soj ntsuam, kev lav ris, kev tswj ntawm cov khoom siv los sis cov tswv yim, kev tshaj tawm, government data practices thiab security breach disclosure, kev qhia tawm lwm tug cov ntaub ntawv, thiab lwm yam cai tswj hwm teb chaw, thaj chaw thiab lub tuam tsev.

### 2. Kev Siv Cov Nyiaj Pab

Kev siv cov nyiaj yuav raug txwv raws li seem uas tau qhia nyob hauv cov ntaub ntawv ntawm daim ntawv thov thiab raws li txoj cai lij choj hauv xeev los sis tsoom fwv teb chaws. Cov nyiaj tsis tuaj yeem siv tau rau kev yuav khoom plig los sis khoom tshiab (yog tsis tau kev tso cai los ntawm lub Xeev) los sis, siv tsis tau rau kev them nyiaj rau cov neeg tso khoom khuj xab nas rau txoj kev lag luam ntawm lawv lub koom haum. Cov nyiaj yuav tsum txhawb nqa lub hom phiaj thiab cov dej num uas tau pom zoo rau hauv daim ntawv thov. Cov nyiaj tsis yog siv los pab cov neeg ua hauj lwm rau lub xeev, thim nyiaj rau lawv cov kev siv nyiaj, them lawv cov nqi mus ncig ua si, yuav dej cawv, los sis cuv npe rau kev kawm ntawv, los sis them nyiaj rau cov neeg ua hauj lwm hauv xeev rau kev qhia cov rooj cob qhia los yog lwm yam. Tsis tas li ntawd yeej tsis yog rau txoj kev siv luam thuam thaum lub sij hawm ua hauj lwm los sis sij hawm so tib yam nkaus.

1. Tus neeg tau txais nyiaj pab, thaum ua cov dej num tau qhov nyiaj pab no, yuav tsum xa cov ntawv ceev cia txhua yam raws li yuav tsum tau ua los ntawm cov lus qhia thiab sau tseg raws li txoj cai hauv xeev. Lub Xeev muaj cai tuav cov nyiaj pab cia, yog tias tsis muaj kev hwm cov cai raws li daim ntawv thov. Tus neeg tau txais nyiaj pab yuav tsum tau xa cov nyiaj seem uas tsis tau siv rov qab, yog hais tias tsis muaj ntawv pov thawj tso cai kom siv tau.
2. Tus neeg tau txais nyiaj pab yuav tsum nthuav tawm cov ntawv qhia rau tus Thawj Tswj ntawm Department of Education, los sis tus neeg sawv cev tau kev tso cai hauv lub xeev. Yog tias tus Thawj Tswj pom zoo, cov ntawv qhia no yuav raug nthuav tawm rau cov rooj sib tham ntawm cov hoob kas ua hauj lwm hauv lub xeev, los sis rau tej lub rooj sib tham nrog pej xeem. Yuav yog ib lub hwm tsam zoo uas tus neeg tau txais nyiaj pab yuav tau koom los piav qhia txog qhov hom phiaj, thiab teb cov lus nug uas lwm tug muaj.
3. Yog muaj kev tso cai raws li daim ntawv thov teev tseg, tus neeg thov yuav muaj cai tau nyiaj rov qab los pab them rau cov nqi mus ncig thiab nqi zaub mov uas muaj, txhawm rau txoj kev ua tiav lub hom phiaj. Cov nyiaj raug them rov qab, yuav tsis tshaj qhov uas muaj raws li qhov “Commissioner’s Plan" uas muaj kev tso cai los ntawm tus Thawj Tswj ntawm Minnesota Management and Budget (MMB). Tus neeg tau txais nyiaj pab tsuas muaj feem tau nyiaj them rov qab rau cov nqi mus ncig thiab nqi zaub mov sab nraum Minnesota, yog tias tau txais ntawv tso cai rau kev mus ncig sab nraum lub xeev. Saib tau qhov [Commissioner’s Plan](https://mn.gov/mmb/employee-relations/labor-relations/labor/commissioners-plan.jsp) yog xav paub txog cov kev them nyiaj rov qab uas tsim nyog thiab tau ntau tshaj. Cov kev txwv thim nyiaj rau kev ncig tsis xam cov kev tso cai los ntawm University of Minnesota.

### 3. Cov Khoom Siv

Thaum qhov nyiaj pab tag lawm, lub Xeev yuav muaj cai yuam kom cov khoom yuav nrog cov nyiaj pab, raug xa rov qab los yog raug thim.

### 4. Cov Kev Cai Txog Nyiaj Txiag thiab Kev Tswj Xyuas

#### A. Cov kev tso cai siv nyiaj

Kev tso cai rau cov kev siv nyiaj pab no, yuav tsum raug txiav txim raws li cov txheej txheem thiab cov ntsiab lus uas muaj los ntawm Office of Management and Budget (OMB), uas nyob hauv [2 Code of Federal Regulations (CFR), Part 200](https://www.federalregister.gov/documents/2020/08/13/2020-17468/guidance-for-grants-and-agreements) thiab/los yog raws li tau ke tso cai los ntawm cov ntawv tuav nyiaj thiab/los sis txoj cai lij choj tshwj xeeb.

Rau txhua yam nyiaj pab cuam, lub Xeev yuav tsis kam lees them cov nuj nqis uas tshaj qhov tau teem tseg, thiab tsis tas li ntawd, lub Xeev yuav tsis kam them cov nuj nqi uas tsis tau ceev rau daim ntawv sau. Yog hais tias tus neeg siv cov nyiaj tau txais kev pom zoo hauv ntaub ntawv lawm, qhov ntawd yuav raug suav tias yog ib qho kev hloov pauv ntawm qhov nyiaj pab. Tej zaum kev siv nyiaj zaum no, yuav muaj lwm yam kev txwv mus ntxiv thiab.

Tus neeg tau nyiaj pab uas npaj ib lub rooj sib tham los sis rooj sab laj, yuav tsis tuaj yeem siv cov nyiaj pab los ntawm tsoom fwv los them rau cov zaub mov rau cov neeg tuaj koom. Yog tias muaj kev tsim nyog txhawm rau kom lub luag hauj lwm tiav, yuav tsum muaj kev tso cai los ntawm Lub Minnesota Department of Education (MDE). Piv txwv li: Ib lub sij hawm noj su thaum ua hauj lwm tuaj yeem yuav muaj kev tso cai, yog tias txhua tus koom tau thiab tom qab noj su tag, sawv daws yuav rov qab kawm cov kev qhia txuas ntxiv. Cov nyiaj pab tsis tuaj yeem siv rau kev lom zem, kev yuav dej caw los sis khoom plig. Yuav tsum saib cov lus qhia hauv cov cai tsoom fwv teev tseg, hais txog kev tsim nyog siv tau cov nyiaj pab.

Ib lub rooj sib tham los sis rooj sab laj uas tus neeg tau txais nyiaj pab yuav tsum tsis txhob tshaj tawm tias yog lub rooj sab laj ntawm U.S. Department of Education.

#### B. Cov kev teev tseg

Tus neeg tau txais nyiaj pab yuav tsum khaws cia tag nrho cov ntaub ntawv hais txog cov nuj nqis thiab kev siv nyiaj uas muaj feem xyuam nrog daim ntawv thov no. Qhov no suav nrog tag nrho cov nuj nqis txhua nrho, xws li kev ua hauj lwm, khoom siv, lwm yam nyiaj tshwm rau kev pab cuam, thiab lwm yam nuj nqis. Tus neeg tau txais nyiaj pab yuav tsum ua raws li cov cai txheej nyiaj txiag. Tag nrho cov ntawv tuav nyiaj txiag, ntawv sau, thiab cov ntaub ntawv txhawb nqa yuav tsum tau khaws cia yam tsawg kawg, rau lub xyoo, los sis ntev dua, nyob ntawm tsoom fwv txoj cai.

Tus neeg tau txais nyiaj pab yuav tsum khaws cia tag nrho cov ntaub ntawv tseem ceeb thiab cov ntaub ntawv tuav nyiaj txiag uas muaj feem xyuam rau qhov nyiaj pab no. Yuav tsum ua li rau cov nyiaj pab tom ntej thiab ceev txhua yam rau lub xyoo, raws li cov nqe lus hauv qab no:

1. Lub sij hawm rau lub xyoo pib hnub uas daim ntawv ceev kawg qhia txog kev siv nyiaj raug xa tawm.
2. Yog tias muaj kev hais plaub, kev soj ntsuam thiab kuaj ua ntej rau lub xyoo xaus, cov ntaub ntawv yuav tsum muab ceev cia txog thaum rooj plaub tiav.
3. Tus neeg tau txais nyiaj pab yuav tsum koom tes nrog txhua qhov kev soj ntsuam los sis kev txheeb xyuas uas muaj feem xyuam rau cov nqe lus no.

#### C. Kev txheeb xyuas

Lub Xeev, nws cov neeg sawv cev, los sis lub tuam tsev tsoom fwv (yog tsim nyog) muaj cai los xyuas cov ntaub ntawv, ntawv sau, thiab cov ntawv txheeb nyiaj txiag kom paub tseeb tias lawv ceev cia txhua yam nuj nqis, ncaj qha thiab tsis ncaj qha, thiab qhia txoj kev siv cov nyiaj pab. Tus neeg tau txais nyiaj pab yuav tsum muaj cov ntaub ntawv rau hauv lawv chaw hauj lwm, thaum lub sij hawm ua hauj lwm thiab thoob plaws lub sij hawm khaws cia cov ntaub ntawv.

#### D. Lub Xeev thiab Tsoom fwv cov kev soj ntsuam

Raws li [Minnesota Statutes 2023, section 16B.98, subdivision 8](https://www.revisor.mn.gov/statutes/cite/16B.98), cov ntaub ntawv, ntawv sau, thiab cov txheej txheem nyiaj txiag uas muaj feem xyuam rau qhov nyiaj pab no yuav tsum muaj kev ceev cia los ntawm tus neeg tau txais nyiaj. Cov ntaub ntawv no yuav raug soj ntsuam los ntawm tus Thawj Tswj, lub Xeev, los sis tus kws soj ntsuam nyiaj txiag, yam tsawg kawg txwm rau lub xyoo tom qab qhov nyiaj pab xaus. Yog tias muaj cov nyiaj pab los ntawm tsoom fwv, tus neeg tau txais nyiaj pab yuav tsum ua raws li cov cai khaws cia cov ntaub ntawv uas muaj feem xyuam rau kev soj ntsuam nyiaj txiag.

Yog tias tus neeg tau txais nyiaj pab, poob rau nqi "subrecipient" li cov lus los ntawm lub Office of Management and Budget (OMB), thiab nws tau txais kev pab los ntawm tsoom fwv hauv Xeev Minnesota, lawv yuav tsum ua raws li cov cai tshuaj xyuas nyiaj txiag hauv xeev no. Tus neeg tau txais nyiaj pab yuav tau muab cov ntawv qhia kev tshuaj xyuas nyiaj txiag yog tias muaj kev thov saib cov ntawv no.

### 5. Kev Lav Ris

Tus neeg txais nyiaj pab pom zoo los tiv thaiv thiab ua kom lub Xeev, nws cov neeg sawv cev, thiab cov neeg ua hauj lwm tsis txhob raug foob los sis muaj teeb meem nrog kev cai lij choj. Xws li qhov no suav nrog txhua yam nqi kws lij choj uas tshwm sim los ntawm cov teeb meem pib ntawm tus neeg txais nyiaj pab, cov neeg sawv cev, los sis cov neeg ua hauj lwm. Tsab cai no tsis txhais tau hais tias muaj kev txwv tus neeg txais nyiaj pab cov hauv kev daws teeb meem, yog hais tias lub Xeev ua tsis yog raws cov cai ntawm daim ntawv thov.

### 6. Kev Tswj Ntawm Cov Khoom Siv Los Sis Cov Tswv Yim

#### A. Cov Cai Tswj Cov Tswv Yim

Lub Xeev yuav tswj tag nrho cov cai, npe, thiab kev txaus siab rau tag nrho cov tswv yim, suav nrog cov cai luam ntawv, cov patents, cov txuj zais, cov cim lag luam, thiab cov cim ntawm kev pab cuam hauv cov hauj lwm thiab cov ntaub ntawv uas tsim thiab them nqi txhawm qhov nyiaj pab no. "Cov Hauj Lwm" suav nrog txhua yam kev tsim kho, kev txhim kho, kev tshawb pom (txawm tias tsis tau txais kev pom zoo los ntawm kev tsim patent), cov ntaub ntawv, cov computer programs, ntawv ceeb toom, kev tshawb fawb, cov duab, cov qauv, kev kos duab, cov ntaub ntawv, daim kab xev, thiab cov disk tsim los ntawm tus neeg tau txais nyiaj pab, nws cov neeg ua hauj lwm, cov neeg sawv cev, los sis cov neeg muaj ntawv cog lus ua hauj lwm, txawm yog ua ib leeg los sis nrog lwm tus, thaum lub sij hawm tau txais cov nyiaj pab no. "Cov Hauj Lwm" kuj suav nrog "Cov Ntaub Ntawv." Cov Ntaub Ntawv yog cov ntawv tseem uas luam thawj zaug, cov computer programs, ntawv ceeb toom, kev tshawb fawb, cov duab, cov qauv, kev kos duab, cov ntaub ntawv, daim kab xev, disk, los sis lwm yam ntaub ntawv, txawm tias nyob hauv daim ntawv luam los yog electronically, npaj los ntawm tus neeg tau txais nyiaj pab, nws cov neeg ua hauj lwm, cov neeg sawv cev, los sis cov neeg muaj ntawv cog lus thaum lub sij hawm tau txais cov nyiaj pab no. Cov ntaub ntawv yog cuab tam tshwj xeeb ntawm lub Xeev, thiab tag nrho cov ntaub ntawv ntawd, tus neeg tau txais nyiaj pab yuav tsum tau xa rov qab rau lub Xeev thaum twg qhov nyiaj pab tag lawm, los sis raug tshem tawm. Cov hauj lwm uas tuaj yeem txais kev tiv thaiv luam tawm raws li Tsoom Fwv Teb Chaws Asmeskas Cov Cai Luam Ntawv, yuav raug suav tias yog "hauj lwm ua, ua ntej yuav raug ntiav." Tus neeg tau txais nyiaj pab muab tag nrho cov cai, npe, thiab kev txaus siab uas nws tuaj yeem muaj nyob rau hauv cov hauj lwm thiab cov ntaub ntawv rau lub Xeev. Tus neeg tau txais nyiaj pab pom zoo yuav kos npe rau txhua daim ntawv thiab ua txhua yam kev tsim nyog kom hloov pauv los sis sau cia cov cuab tam ntawm lub Xeev hauv cov hauj lwm thiab cov ntaub ntawv yog tias lub Xeev thov li ntawd.

#### B. Cov ntawv qhia

Yog tias tus neeg tau txais nyiaj pab los sis nws cov neeg ua hauj lwm los sis cov neeg cog muaj ntawv cog lus, txhim kho, los sis nrhiav tau ib yam tshiab (txawm tias nws tuaj yeem tau txais patent los sis tsis tau) thaum lub sij hawm ua cov hauj lwm rau qhov nyiaj pab, lawv yuav tsum sau ntawv ceeb toom rau tus neeg sawv cev ntawm lub Xeev, thiab yuav tsum muab tag nrho cov ntaub ntawv thiab cov lus qhia uas tsim nyog rau tus neeg sawv cev ntawd kom sai li sai tau.

#### C. Kev sawv cev

Tus neeg tau txais nyiaj pab yuav tsum ua txhua yam uas tsim nyog kom paub tseeb tias tag nrho cov tswv yim hauv cov hauj lwm thiab cov ntaub ntawv tsuas yog cuab tam ntawm lub Xeev xwb. Tus neeg tau txais nyiaj pab, nws cov neeg ua hauj lwm, cov neeg sawv cev, los sis cov neeg muaj ntawv cog lus tsis muaj cai khaws cia ib qho yam dab tsi ntawm cov hauj lwm los sis cov ntaub ntawv ntawd. Tus neeg tau txais nyiaj pab cog lus tias cov hauj lwm thiab cov ntaub ntawv yuav tsis yuam cai ntawm cov tswv yim los ntawm lwm tus neeg los sis cov koom haum.

Txawm hais tias muaj qhov nqe lus hais txog Kev Lav Ris, tus neeg tau txais nyiaj pab pom zoo yuav tiv thaiv raws li tus Attorney General tso cai, thiab ua kom lub Xeev tsis muaj kev cuam tshuam los ntawm ib qho kev foob los sis kev thov twg, uas yuav ua rau nws raug txim vim cov tswv yim ntawd.

Tus neeg tau txais nyiaj pab yuav tsum tau them txhua qhov kev thov, cov nuj nqis, cov hauj lwm, cov luag hauj lwm, cov nqi siv, thiab cov kev puas tsuaj, suav nrog tab sis tsis txwv rau, cov nqi kws lij choj. Yog tias muaj kev thov los sis kev foob zoo li no tshwm sim, los sis hauv kev xav ntawm tus neeg tau txais nyiaj pab los sis ntawm lub Xeev, nws yuav tshwm sim, tus neeg tau txais nyiaj pab yuav tsum, raws li kev xaiv ntawm lub Xeev, yog tias tsim nyog yuav tsum tau nrhiav txoj cai los sis daim ntawv tso cai rau lub Xeev siv cov cai tswv yim los sis hloov los sis kho cov hauj lwm los sis cov ntaub ntawv kom zam qhov kev thov txhaum cai. Qhov kev kho no ntawm lub Xeev yuav tsis yog kev kho mob xwb thiab yuav muaj lwm yam kev kho raws li txoj cai lij choj.

### 7. Kev Tshaj Tawm

Txhua yam kev tshaj tawm hais txog cov hauj lwm, cov ntawv tshaj tawm, los sis cov kev pab cuam uas muab los ntawm qhov nyiaj pab, suav nrog cov ntawv ceeb toom, ntawv me, xov xwm tshaj tawm, kev tshawb fawb, nplooj ntawv website, ntawv ceeb toom, kos npe, thiab lwm yam kev tshaj tawm pej xeem, yuav tsum qhia tias lub Xeev yog lub koom haum txhawb nqa thiab qhia qhov chaw ntawm cov nyiaj pab. Yuav tsum muaj kev tso cai ntawm tus neeg sawv cev ntawm lub Xeev ua ntej yuav tshaj tawm cov ntawv ntawd.

Tus neeg thov/tau txais nyiaj pab yuav tsum **tsis** txhob tshaj tawm hais tias lub Xeev los sis Tsoom Fwv Department of Education yog tus **txhawb** nws cov khoom siv thiab kev pab cuam. Saib qhov piv txwv hauv qab no:

Piv txwv: Cov ntsiab lus ntawm qhov kev tshaj tawm, yeeb yaj kiab, los sis rooj sib tham no tsis sawv cev tam txoj cai ntawm Tsoom Fwv Department of Education los sis lub Xeev Department of Education, thiab koj yuav tsum tsis txhob xav tias tau txoj kev txhawb nqa no los ntawm tsoom fwv los sis lub xeev.

Saib piv txwv hauv qab no, uas cuam tshuam txog cov lus tshaj tawm qhia txog qhov chaw txhawb cov nyiaj pab:

Piv txwv: Chav kawm cob qhia no tshwm nyiaj pab ib nrab los ntawm Minnesota Department of Education siv cov nyiaj ntawm tsoom, CFDA 84.027A, Special Education - Grants to States.

### 8. Government Data Practices thiab Disclosure of Breach in Security

Tus neeg tau txais nyiaj pab thiab lub Xeev yuav tsum ua raws li Minnesota Government Data Practices Act, nyob hauv Minnesota Statutes, Chapter 13. Txoj cai lij choj no siv rau txhua cov ntaub ntawv uas lub Xeev tau los ntawm kev ceev cia cov ntawv ntawm qhov nyiaj pab, thiab rau txhua cov ntaub ntawv tsim, sau tseg, tau txais, khaws cia, siv, tswj hwm, los sis faib tawm los ntawm tus neeg tau txais nyiaj pab. Txoj cai hauv [Minnesota Statutes 2023, section 13.08](https://www.revisor.mn.gov/statutes/cite/13.08) siv rau kev tso tawm cov ntaub ntawv hais hauv nqe lus no los ntawm tus neeg tau txais nyiaj pab los sis lub Xeev.

Yog tias tus neeg tau txais nyiaj pab tau txais kev thov kom tso tawm cov ntaub ntawv hais hauv nqe lus no, lawv yuav tsum ceeb toom rau lub Xeev tam sim ntawd. Lub Xeev yuav qhia rau tus neeg tau txais nyiaj pab paub txog cov kev qhia khoo txoj kev tshaj tawm tib neeg cov ntawv tawm.

[Minnesota Statutes 2023, section 13.055](https://www.revisor.mn.gov/statutes/cite/13.055), siv rau txhua lub koom haum loj ntawm tsoom fwv hauv Minnesota, tsis yog rau cov koom haum me hauv xeev xwb. Qhov no kuj siv rau txhua lub tsev kawm ntawv thiab charter tsev kawm ntawv. Cov koom haum loj ntawm tsoom fwv yuav tsum ceeb toom rau cov tib neeg, yog hais tias lawv cov ntaub ntawv ntiag tug tsis muaj kev ruaj ntseg vim kev lwm tug yuam cai saib.

### 9. Kev Qhia Tawm Lwm Tus Cov Ntaub Ntawv

Raws li [Minnesota Statutes 2023, section 270C.65](https://www.revisor.mn.gov/statutes/cite/270C.65), thiab lwm yam cai uas siv tau, tus neeg tau txais nyiaj pab pom zoo tso cai rau lub Xeev qhia tawm tus zauv SWIFT Supplier ID (yav tas los hu ua SWIFT Vendor ID), tus zauv Social Security, tus zauv UEI, tus zauv se ntawm tsoom fwv teb chaws, thiab/los sis tus zauv se ntawm Minnesota, uas twb tau muab rau lub Xeev lawm, rau cov koom haum se ntawm tsoom fwv thiab xeev thiab cov neeg ua hauj lwm hauv xeev uas koom tes rau kev them nyiaj rau lub xeev. Cov zauv no tuaj yeem siv rau kev cov kev tawm tsam cov cai se ntawm tsoom fwv thiab lub xeev, uas tuaj yeem yuam tus neeg tau txais nyiaj pab los sau cov ntawv se hauv xeev thiab them cov nuj nqis se uas tshuav, yog tias muaj.

### 10. Nyiaj Raug Mob Tim Chaw Ua Hauj Lwm

Tus neeg tau txais nyiaj pab lees tias nws ua raws li [Minnesota Statutes 2023, section 176.181, subdivision 2](https://www.revisor.mn.gov/statutes/cite/176.181), uas hais txog kev pov hwm nyiaj them rau cov neeg ua hauj lwm. Cov neeg ua hauj lwm thiab cov neeg sawv cev ntawm tus neeg tau txais nyiaj pab yuav tsis suav tias yog neeg ua hauj lwm hauv xeev. Txhua yam kev foob uas tuaj yeem tshwm sim raws li Minnesota Workers’ Compensation Act rau cov neeg ua hauj lwm no, los sis txhua yam kev foob uas los ntawm ib tus neeg thib peb vim yog kev ua los sis tsis ua ntawm cov neeg ua hauj lwm no, tsis yog lub xeev lub luag hauj lwm los sis kev lav ris. (Kev zam raws li txoj cai tso cai.)

### 11. Tsis Muaj Kev Ntseeg Siab

Tus neeg tau txais nyiaj pab yuav tau muab txhua yam kev foob txog kev them nyiaj ntau dhau rau lub Xeev Minnesota. Qhov no muaj feem rau cov khoom thiab/los sis kev pab cuam uas tau muaj los ntawm txoj kev siv qhov nyiaj pab, uas tshwm sim los ntawm kev ua txhaum cai tawm tsam txoj cai hauv Teb Chaws Asmeskas, thiab cov cai ntawm lub Xeev Minnesota.

### 12. Cai Tswj Hwm Teb Chaw, Thaj Chaw Thiab Lub Tuam Tsev

Txoj cai lij choj ntawm Minnesota, tsis suav nrog txoj cai tsim qhov kev pab no, yeej yog tug tswj hwm qhov nyiaj pab. Txhua yam kev foob uas muaj feem xyuam rau qhov nyiaj pab no, los sis kev ua txhaum, yuav tsum tau coj mus rau hauv lub tsev hais plaub hauv xeev, los sis tsoom fwv uas muaj cai saib xyuas nyob hauv Ramsey County, Minnesota.

### 13. Lobbying

Raws li txoj cai ntawm Section 1352, Title 31 of the U.S. Code, thiab ua raws li cov cai hauv 2 Code of Federal Regulations (CFR), Part 200, tus neeg tau txais nyiaj pab, thaum kos npe rau daim ntawv thov, lees tias:

1. Tsis muaj ib qho nyiaj los ntawm tsoom fwv uas tau muab los yog yuav muab, rau ib tug neeg twg uas muaj lub siab yuav xiab thiab yuam cai ntawm ib tug thawj coj, los sis tus neeg ua hauj lwm rau ib lub koom haum, ib tug neeg sawv cev hauv Congress, ib tug thawj coj los sis tus neeg ua hauj lwm hauv Congress, los sis cov neeg cuam tshuam rau Congress yog hais tias xav txuas cov nyiaj mus ntxiv, tauj dua tshiab, kom muaj kev hloov rau cov nyiaj ntawm tsoom fwv.
2. Yog tias muaj ib qho nyiaj uas tsis yog los ntawm tsoom fwv, uas tau them tas los, los yog yuav them rau ib tug neeg twg uas muaj lub siab yuav xiab thiab yuam cai ntawm ib tug thawj coj, los sis tus neeg ua hauj lwm rau ib lub koom haum, ib tug neeg sawv cev hauv Congress, ib tug thawj coj los sis tus neeg ua hauj lwm hauv Congress, los sis cov neeg cuam tshuam rau Congress, tus neeg thov/tus neeg tau txais nyiaj pab yuav tsum ua tiav thiab xa daim ntawv Standard Form - LLL, "Disclosure Form to Report Lobbying," raws li cov lus qhia.
3. Tus neeg tau txais nyiaj pab yuav tsum suav cov lus no rau hauv tag nrho cov ntaub ntawv txuam yuas nrog txhua yam nyiaj pab, tab txawm nws yuav nyob rau theem twg (suav nrog cov subgrants, thiab cov ntawv cog lus rau qhov nyiaj pab, thiab subcontracts) thiab tag nrho cov neeg tau txais kev pab yuav tsum muaj kev lees paub thiab qhia raws li thov.

Tus neeg twg uas tsis ua daim ntawv lees kom tiav, yuav raug nplua yam tsawg kawg $10,000 thiab tsis tshaj $100,000 rau txhua qhov kev ua tsis tiav.

### 14. Kev Txwv Thiab Kev Ncua, Nrog Lwm Lub Luag Hauj Lwm

Raws li [Executive Order 12549](https://www.archives.gov/federal-register/codification/executive-order/12549.html), Kev Txwv thiab Kev Ncua, uas muab siv rau 2 CFR 180.200 los sis cov kev hloov tshiab, muaj rau cov neeg uas npog zais cov kev siv nyiaj.

Tus neeg tau txais nyiaj pab lees tias nws thiab nws cov neeg sawv cev:

1. Tsis raug txwv, ncua, tsis muaj npe tso rau qhov kev txwv, tsis muaj npe tsis tsim nyog tau, los sis tawm lawv tus kheej ntawm cov hauj lwm raug npog los ntawm ib lub tuam tsev los sis lub koom haum ntawm tsoom fwv;
2. Hauv peb xyoos ua ntej daim ntawv thov los sis qhov nyiaj pab no, lawv tsis tau raug txim thiab muaj lub txim dag noj dag haus, los sis ua ib qho kev txhaum cai uas cuam tshuam txog txoj kev txais los sis sib tw tau cov nyiaj pab ntawm tsoom fwv los sis xeev. Tsis tas li ntawd xwb, lawv tsis muaj txim los ntawm txoj kev dag, nyiag, qhia tej yam cuav txog lub koom haum, xiab nyiaj, ua cov ntawv cuav los sis rhuav tshem cov ntaub ntawv, los sis tau txais cov khoom nyiag;
3. Lawv tsis tau raug foob los sis raug foob kev ua txhaum cai los ntawm ib lub koom haum tsoom fwv (tsoom fwv, xeev, los sis hauv zos) rau kev ua txhaum cai raws li teev rau tshooj lus 2(b) ntawm daim ntawv lees no,
4. Nyob rau hauv peb xyoos ua ntej daim ntawv thov no, lawv tsis tau muaj ib los sis ntau dua qhov kev sib tw pej xeem (tsoom fwv, xeev, los sis hauv zos) raug tshem tawm vim yog ua txhaum cai los sis tsis ua raws cai.

### 15. Chaw Ua Hauj Lwm Tsis Muaj Yeeb Tshuaj (Rau Cov Neeg Tau Nyiaj Pab)

Raws li tau thov los ntawm Drug-Free Workplace Act ntawm 1988, thiab tau siv nyob rau hauv 2 CFR, Part 200, tus neeg tau txais nyiaj pab lees tias qho chaw ua hauj lwm tsis muaj yeeb tshuaj los ntawm:

1. Kev tshaj tawm ib tsab ntawv uas qhia rau cov neeg ua hauj lwm tias kev tsim, faib, muab tawm, muaj los sis siv cov yeeb tshuaj txwv tsis pub nyob hauv qhov chaw ua hauj lwm ntawm tus neeg tau txais nyiaj pab, thiab qhia meej txog cov txim uas muaj feem tau los ntawm kev txhaum txoj cai no;
2. Tsim ib qhov kev pab qhia rau cov neeg ua hauj lwm kom lawv paub txog qhov chaw ua hauj lwm txoj kev txwv tsis muaj yeeb tshuaj hauv lub tuam tsev, xws li yuav tsum qhia txog:
	1. Cov kev phom sij ntawm kev siv yeeb tshuaj nyob hauv qhov chaw ua hauj lwm;
	2. Lub hom phiaj ntawm ib qho chaw ua hauj lwm uas tsis muaj yeeb tshuaj;
	3. Cov kev pab qhia thiab kev pab cuam rau cov neeg ua hauj lwm uas muaj teeb meem txog kev siv yeeb tshuaj; thiab
	4. Cov txim uas yuav muab rau cov neeg ua hauj lwm uas ua txhaum txoj cai no thiab siv yeeb tshuaj hauv qhov chaw ua hauj lwm;
3. Ua kom txhua tus neeg ua hauj lwm uas koom tes nrog cov dej num txhawm rau qhov nyiaj pab no, tau txais ib daim ntawv qhia txog tshooj lus (1);
4. Sau ntawv ceeb toom rau tus neeg ua hauj lwm rau nqe lus (1) tias, raws li kev cai ntawm kev ua hauj lwm txhawm rau qhov nyiaj pab no, tus neeg ua hauj lwm yuav tsum:
	1. Ua raws li cov ntsiab lus muaj hauv tsab ntawv; thiab,
	2. Sau ntawv ceeb toom rau tus tswv hauj lwm yog nws raug txim thiab ua txhaum txoj cai siv yeeb tshuaj hauv qhov chaw ua hauj lwm. Lub sij hawm ceeb toom tsis pub dhau tsib hnub tom qab txoj kev raug txim ntawd;
5. Sau ntawv rau lub koom haum tsis pub dhau 10 hnub tom qab tau txais kev ceeb toom los ntawm tus neeg ua hauj lwm raws li subparagraph (4)(b), los sis tau txais kev ceeb toom hais txog txoj kev raug txim ntawd. Cov tswv hauj lwm ntawm cov neeg ua hauj lwm raug txim yuav tsum xa ntawv ceeb toom, suav nrog lub ntawm tus neeg ntawd lub luag hauj lwm, rau: Director, Grants Policy and Oversight Staff, U.S. Department of Education, 400 Maryland Avenue, S.W. (Room 3652, GSA Regional Office Building No. 3), Washington, DC 20202-4248. Cov ntawv ceeb toom yuav tsum muaj cov zauv txheeb ntawm txhua qhov nyiaj pab cuam uas muaj feem txais kev cuam tshuam rau;
6. Ua ib yam ntawm cov kev txiav txim, hauv 30 hnub tom qab tau txais kev ceeb toom raws li subparagraph (4)(b) hais txog tus neeg ua hauj lwm twg uas raug txim:
	1. Txiav txim kom tsim nyog rau tus neeg ua hauj lwm. Xws li, xaiv seb puas tsim nyog muab nws tshem tawm hauj lwm, raws li cov cai ntawm Rehabilitation Act of 1973, uas tau hloov kho; los sis,
	2. Yuav tsum kom tus neeg ua hauj lwm ntawd koom nrog cov kev pab cuam tiv thaiv kev siv yeeb tshuaj, los sis mus kho tus kheej kom thuv tau yeeb tshuaj, raws lub hom phiaj ntawm lub koom haum kom sawv daws muaj kev noj qab haus huv. Tsis tas li ntawd, raws li kev hwm txoj cai lij choj rau cov koom haum ntawm tsoom fwv, lub xeev, los sis hauv zos;
7. Siv zog tsim kom tau ib qho chaw ua hauj lwm tsis muaj yeeb tshuaj, raws li cov lus teev tseg hauv nqe lus (1), (2), (3), (4), (5), thiab (6).

### 16. Kev Hloov Tawm

Tus neeg tau txais nyiaj pab yuav tsis tuaj yeem hloov tau los sis faib cov cai, luag hauj lwm, los sis kev thov rau lwm tus neeg los sis pab pawg uas tsis muaj kev pom zoo ua ntej los ntawm lub Xeev. Txawm li cas los xij, tus neeg tau txais nyiaj pab tseem yog tus neeg tseem ceeb uas yuav tsum lav txhua yam khoom thiab kev pab cuam los ntawm lub Xeev.

### 17. Sij hawm

Tus neeg tau txais nyiaj pab yuav tsum ua raws li cov sij hawm tau teev tseg hauv daim ntawv thov thiab daim ntawv cog lus ntawm qhov nyiaj pab. Tus neeg tau txais nyiaj pab yuav tsum qhia rau tus neeg muab nyiaj pab txog txhua yam kev ncua ntev los sis kev hloov pauv uas yuav cuam tshuam rau cov sij hawm ntawd.

### 18. Tsis Pub Cais Vim Kev Ntxub Ntxaug Txog Lwm Haiv Neeg

Tus neeg tau txais nyiaj pab yuav ua raws li txhua txoj cai lij choj tsis cais leej twg.

1. Cov neeg tau txais nyiaj pab yuav ua raws li Civil Rights Act ntawm 1964 thiab cov kev hloov kho, uas txwv tsis pub muaj kev ntxub ntxaug vim haiv neeg, xim nqaij tawv, los sis haiv neeg keeb kwm.
2. Cov neeg tau txais nyiaj pab yuav ua raws li Section 504 ntawm Rehabilitation Act ntawm 1973 thiab cov kev hloov kho, uas txwv tsis pub ntxub ntxaug los ntawm kev tsis taus.
3. Cov neeg tau txais nyiaj pab yuav ua raws li Title IX ntawm Education Amendments ntawm 1972, uas txwv tsis pub ntxub ntxaug raws li poj niam los sis txiv neej cov kev kawm.
4. Cov neeg tau txais nyiaj pab yuav ua raws li Age Discrimination in Employment Act ntawm 1975 thiab cov kev hloov kho, uas txwv tsis pub ntxub ntxaug raws li hnub nyoog.
5. Txuas ntxiv, raws li federal CFR 200.415, Kev Pom Zoo ntawm Tus Neeg Thov, uas tau hais tias ua ntej Tus Thawj Coj tso cai rau kev qiv nyiaj, tus neeg thov yuav tsum pom zoo tiv thaiv txua tus neeg ua hauj lwm ntawm kev ntxub ntxaug haiv neeg, xim tawv nqaij, kev ntseeg, poj niam los sis txiv neej, kev tsis taus, hnub nyoog, los sis haiv neeg keeb kwm, raws li teev tseg hauv tshooj no.
6. [Minnesota Statutes 2023, Chapter 363A. Human Rights](https://www.revisor.mn.gov/statutes/cite/363A).

### 19. Cov Dej Num Ua Ntej Tau Cov Nyiaj Pab Thiab Tom Qab Ntawd

Tus neeg tau txais nyiaj pab nkag siab tias tsis muaj ib yam hauj lwm twg uas ua ntej tau cov nyiaj pab, yuav raug them rov qab, txog thaum tau txais tag nrho cov kev kos npe ntawm txhua tug. Xws li qhov Official Grant Award Notification (OGAN), los sis lwm yam ntaub ntawv nyiaj pab, thiab tus neeg tau txais nyiaj pab tau txais kev ceeb toom los ntawm tus neeg sawv cev ntawm lub Xeev, los sis lawv tus neeg sawv cev txhawm rau txoj kev pib ua cov hauj lwm. Yog tias MDE txiav txim siab tias qhov no yuav tsum muaj kev zam, tus neeg tau txais nyiaj pab yuav txais cov ntawv sau los sis email qhia li, los ntawm tus neeg sawv cev rau lub Xeev.

### 20. Tus Neeg Sawv Cev Ntawm Cov Nyiaj Pab Rau Tus Neeg Tau Nyiaj Pab

Tus neeg sawv cev rau qhov kev pab cuam ntawm tus neeg thov, yuav raug teev npe rau qhov Official Grant Award Notification (OGAN) los sis lwm yam ntaub ntawv nyiaj pab. Yog tias tus neeg sawv cev rau qhov kev pab cuam los sis tus neeg muaj cai kos npe hloov pauv thaum lub sij hawm uas tseem tau txais nyiaj pab, tus neeg thov/tus neeg tau txais nyiaj pab yuav tsum ceeb toom rau lub Xeev tam sim ntawd.

### 21. Cov Nuj Nqis Uas Tseem Tshuav Rau Ntawm Lub Xeev Thiab Tsoom Fwv

Raws li ib tug neeg thov, koj lees tias koj tsis tshuav nuj nqi them rau ntawm tsoom fwv teb chaws. Yog tias koj tshuav nuj nqis rau lub xeev, lub koom haum hauv xeev yuav tsis them nyiaj rau koj txog thaum tus thawj coj ceeb toom rau lub koom haum hais tias, koj tsis tshuav nuj nqis lawm, los sis raws li tau teev tseg hauv [Minnesota Statutes 2023, section 270C.65, subdivision 3](https://www.revisor.mn.gov/statutes/cite/270C.65).

### 22. Kev Tshem Tawm Tim Los Sis Tsis Tim Dab Tsi

Lub Xeev tuaj yeem rhuav tshem tau daim ntawv cog lus txog qhov nyiaj pab txhua lub sij hawm. Tab txawm yog tim dab tsi los tsis tim dab tsi, los ntawm kev ceeb toom peb caug (30) hnub nram ntej, rau tus neeg tau txais nyiaj pab. Yog tias daim ntawv cog lus raug rhuav, tus neeg tau txais nyiaj pab yuav muaj cai tau txais kev them nyiaj, raws li kev suav txog cov hauj lwm uas tiav thiab ua raws txoj cai.

### 23. Kev Tshem Tawm Vim Kev Ncua Los Sis Vim Nyiaj Tsis Txaus

Muaj kev nkag siab meej thiab pom zoo tias yog tias cov nyiaj los ntawm tsoom fwv, los sis kev tsim cai nyiaj los ntawm Minnesota Legislature tsis tau txais kev txuas ntxiv txhawb tus neeg tau txais nyiaj pab, qhov nyiaj pab yuav raug rhuav tshem tawm. Cov nyiaj yuav muaj kev xaus txij lub Xeev xa ntawv ceeb toom rau tus neeg tau txais nyiaj pab. Lub Xeev yuav tsis them cov hauj lwm thiab dej num uas tsim tom qab lawv xa daim ntawv ceeb toom, thiab nws yuav tsis them nyiaj ntxiv, txij hnub uas cov nyiaj raug rhuav tshem. Txawm li cas los xij, tus neeg tau txais nyiaj pab yuav muaj cai txais kev them nyiaj, raws li kev suav lub sij hawm tas los, rau cov kev pab cuam uas tau ua tiav log. Tsis tas li ntawd, nws yuav txais nyiaj rau cov nuj nqis uas tau pom zoo them ua ntej kev rhuav tshem, yog hais tias tshuav nyiaj seem. Lub Xeev yuav tsis raug nplua, yog tias qhov nyiaj pab raug tshem tawm vim kev txiav txim ntawm Minnesota Legislature, los sis lwm qhov chaw muab nyiaj pab cuam. Lub Xeev yuav tsum muab sij hawm kom txaus rau tus neeg txais nyiaj pab, kom txais tau daim ntawv ceeb toom.

### 24. Kev Tshem Tawm Vim Tsis Ua Raws Cai

Lub Xeev tuaj yeem tshem tawm daim ntawv cog lus nyiaj pab tam sim ntawd, yog tias lub Xeev pom tias tus neeg tau txais nyiaj pab tsis tau ua raws li cov lus pom zoo hauv daim ntawv cog lus ntawm cov nyiaj pab, thiab tsis tau ua tiav cov kev nce qib tsim nyog, los sis, cov hom phiaj txais cov nyiaj yuav ua tsis tiav raws lub caij nyoog teem tseg. Lub Xeev kuj tseem tuaj yeem tiv thaiv tau lub Xeev Minnesota, xws li, nws muaj feem tsis kam them nyiaj ntxiv thiab yuam kom tus neeg txais nyiaj pab, them cov nyiaj siv tas los rov qab kom tag los sis them ib feem rov qab.

**25. Kev Rhuav Daim Ntawv Cog Lus Ntawm Cov Nyiaj Pab**

Tus Commissioner of Administration muaj feem rhuav kev pom zoo ntawm daim ntawv cog lus txog cov nyiaj pab no, yog tias cov hom phiaj uas yuav ua tiav tsis muaj txiaj ntsig zoo rau lub Xeev. Qhov no muaj raws li [Minnesota Statutes 2023, section 16B.991](https://www.revisor.mn.gov/statutes/cite/16B.991), subdivision 2 thiab [Laws of Minnesota, chapter 62](https://www.revisor.mn.gov/laws/2023/0/Session%2BLaw/Chapter/62/), article 7, section 12.

### 26. Teeb Meem Vim Kev Txheeb Ze

Raws li [Minnesota Office of Grants Management Policy 08-01](https://mn.gov/admin/government/grants/policies-statutes-forms/), tus neeg tau txais nyiaj pab yuav tau tsim cov kev tiv thaiv kom nws cov neeg ua hauj lwm tsis txhob siv lawv txoj hauj lwm los yog lawv txoj kev txheeb ze ntawm lub koom haum ua hauj lwm, mus tsim teeb meem los sis siv kom tau tej yam raws nws tus kheej ntshaw.

### 27. Kev Pab Cuam Sau Npe Pov Hwm Xaiv Tsa

Tus thawj coj los sis tus thawj tswj hwm ntawm txhua lub koom haum hauv xeev, lub koom haum pej xeem hauv zej zog, los sis lub koom haum tsis muaj txiaj ntsig uas muaj daim ntawv cog lus nrog lub koom haum hauv xeev, yuav tsum muab kev pab cuam sau npe pov hwm xaiv tsa rau cov neeg ua hauj lwm thiab pej xeem. Mus saib [Minnesota Statutes 2023, section 201.162](https://www.revisor.mn.gov/statutes/cite/201.162), Duties of State Agencies kom pom txhua yam txog txoj cai ntawd.

### 28. Txo Cov Nuj Nqis Ntawm Kev Tswj Hwm

Raws li [Minnesota Statutes 2023, section 16B.98](https://www.revisor.mn.gov/statutes/cite/16B.98), Grants Management Process, qhov nyiaj pab tuaj ntawm lub xeev, tus neeg tau txais nyiaj pab yuav tsum pom zoo kom txo cov nuj nqis tswj hwm kom tsawg li tsawg tau.

### 29. Nyiaj Them Txuas Ntxiv

Cov nyiaj pab tsis tuaj yeem ntxiv tau rau cov nyiaj hli thiab nyiaj ua hauj lwm ntawm tus neeg thov los sis nws lub koom haum. Lub sij hawm ua hauj lwm tag nrho rau txhua lub luag hauj lwm, yuav tsum tsis pub tshaj ib txoj hauj lwm Full Time (FTE). Qhov kev txwv txoj cai no yuav muaj rau tej qho xwm txheej tseem ceeb xwb. Tus neeg tau txais nyiaj pab tuaj yeem tso cai tau rau cov neeg ua hauj lwm kom txuas ntxiv lawv cov hauj lwm, xws li cov kev pab cuam tom qab sij hawm kawm ntawv dhau, cov kev pab cuam kev kawm tshwj xeeb, los sis lwm yam hauj lwm, yog tias tsim nyog thiab raug cai. Tus neeg tau txais nyiaj pab yuav tsum npaj ceev cov ntaub ntawv kom txhij, hais txog nws cov neeg ua hauj lwm cov nyiaj them txuas ntxiv.

### 30. Kev Cai Cog Lus Nruab Nrab Hauv Lub Nroog – Cov Nroog, Tsev Kawm Ntawv, Lub Nroog – Khoom Siv/Ua Hauj lwm Tsim Kho

Raws li [Minnesota Statutes 2023, section 471.345](https://www.revisor.mn.gov/statutes/cite/471.345) cov neeg tau txais nyiaj pab uas yog cov nroog, raws li tau teev tseg hauv subdivision 1, yuav tsum ua raws li cov cai cog lus ntawm kev pab cuam thiab kev sib tw, suav nrog cov cai rau kev tsim kho uas txwm $25,000 los sis ntau dua.

Cov ntaub ntawv txhawb nqa rau cov txheej txheem yuav khoom yuav tsum tau muab ceev cia kom tag, txawm cov nyiaj los ntawm lub koom haum twg los xij.

### 31. Ntawv Cog Lus – Cov Koom Haum Uas Tsis Muaj Feem Xyuam Nrog Tsoom Fwv

Raws li [Minnesota Statutes 2023, 471.345](https://www.revisor.mn.gov/statutes/cite/471.345), txhua yam kev pab cuam thiab/los sis cov khoom siv uas nyiaj pab yuav tau them thiab xav tias yuav raug nqi:

* $175,000 los sis ntau dua yuav tsum tau mus dhau ib txheej txheem ceeb toom thiab kev sib tw ua ntej.
* Nyob nruab nrab ntawm $25,000 thiab $174,999 yuav tsum tau muab raws li yam tsawg kawg peb (3) lo lus sib twv.
* Nyob nruab nrab ntawm $10,000 thiab $24,999 yuav tsum tau muab raws li yam tsawg kawg ob (2) lo lus sib twv los sis yuav tsum tau muab rau cov neeg muag khoom tshwj xeeb.

Rau cov hom phiaj uas tau nyiaj pab rau kev tsim kho raug $25,000 los sis ntau dua, cov cai ntawm cov nyiaj hli feem ntau, yuav tsum tau ua raws li hais hauv [Minnesota Statutes 2023, section 177.41 through section 177.44](https://www.revisor.mn.gov/statutes/cite/177.41). Daim ntawv thov kev twv yuav tsum qhia meej tias yuav tsum ua raws li cov cai teev tseg. Cov cai no khoo kom them cov nyiaj hli rau cov neeg ua hauj lwm xws li tus nqi ntawm cov kev tsim kho hauv zej zog.

Tus neeg tau txais nyiaj pab yuav tsum ua txhua yam kev nqis tes kom txoj kev siv cov neeg muag khoom tshwj xeeb ntawm cov lag luam uas muaj ntawv tso cai los ntawm cov koom haum hauv qab no muaj:

* [State Department of Administration's Certified Targeted Group, Economically Disadvantaged and Veteran-Owned Vendor List](https://mn.gov/admin/osp/government/professionatechnicalcontracts/targeted-group-preferences/).
* Metropolitan Council’s Targeted Vendor ntawv teev tseg: [Minnesota Unified Certification Program](https://mnucp.org/).
* Small Business Certification Program nyob hauv Hennepin County, Ramsey County, thiab City of St. Paul: [Central Certification Program](https://sbcp.mn.gov/).

Tus neeg tau txais nyiaj pab yuav tsum:

* Muaj cov ntawv txog kev coj uas tau sau tseg txog cov teeb meem ntawm kev txheeb ze, thiab kev tswj ntawm nws cov neeg ua hauj lwm uas muaj feem xyuam txog txoj kev xaiv, tau nyiaj pab, thiab tswj cov ntawv cog lus.
* Cov ntaub ntawv txhawb nqa rau cov txheej txheem yuav khoom thiab/los sis kev twv uas siv los cog lus rau kev pab cuam ntawm daim ntawv nyiaj txiag, suav nrog cov ntaub ntawv txhawb nqa uas piav qhia txog kev twv, yog tias muaj.

Tus neeg tau txais nyiaj pab yuav tsum tsis txhob muaj ntawv cog lus nrog cov neeg muag khoom uas nyob hauv [Suspended/Debarred Vendor Report](https://mn.gov/admin/osp/government/suspended-debarred/).

#### Kev Nyiam Raug Cov Khoom thiab Kev Pab Cuam Hauv Teb Chaws

Thaum tsim nyog thiab raws li txoj cai, cov koom haum uas tsis yog los ntawm tsoom fwv, yuav tsum muab qhov nyiam raug kev yuav, txais, los sis siv cov khoom, los sis cov ntaub ntawv uas tau tsim nyob hauv Teb Chaws Asmeskas (suav nrog, tab sis tsis txwv, cov hlau, txhuas, pob zeb, thiab lwm yam khoom lag luam). Cov cai ntawm seem no, yuav tsum tau suav nrog txhua cov kev pab nyiaj rau lwm tus, nrog rau txhua daim ntawv cog lus thiab cov ntawv xaj khoom rau cov hauj lwm los khoom siv uas muaj raws li qhov kev pab nyiaj no.

### 32. Cov Kev Hloov Kho

Txhua qhov kev hloov kho ntawm ib qhov nyiaj pab yuav tsum sau ntawv tseg, thiab yuav tsis muaj kev hloov txog thaum nws tau kev kos npe thiab kev pom zoo los ntawm cov tib neeg uas muaj cai tswj cov nyiaj.

**33.** **Daim Ntawv Qhia Txog Cov Nyiaj Pab Rau Kev Kawm Los Ntawm Kev Tshawb Fawb**

[Minnesota Statutes 2023, section 127A.20](https://www.revisor.mn.gov/statutes/cite/127A.20) yuav kom, hauv 180 hnub tom qab lub sij hawm nyiaj pab xaus, txhua tus neeg tau txais nyiaj pab yuav tsum sau ib daim ntawv tshaj tawm uas piav txog cov ntaub ntawv thiab ntsuam xyuas ntawm cov hauv kev siv. Daim ntawv qhia tuaj yeem qhia, txog cov kev tshawb fawb thiab cov hau kev uas muaj txiaj ntsig ntawm cov ntaub ntawv. Daim ntawv tshaj tawm yuav tsum tau xa mus rau tus kws saib xyuas kev kawm ntawv thiab cov thawj coj, cov tswv cuab tuav txoj cai lij choj uas saib xyuas kev kawm ntawv prekindergarten txog qib 12. Daim ntawv tshaj tawm yuav tsum tau xa mus rau Legislative Reference Library raws li tshooj [3.195](https://www.revisor.mn.gov/statutes/cite/3.195).

### 34. Lwm Cov Kev Npaj Ntxiv

1. Yog tias txoj kev tau nyiaj pab yuav kom tsim ib daim ntawv qhia los sis lwm yam ntawv tshaj tawm uas yuav raug tso rau rau Minnesota Department of Education qhov website, cov ntaub ntawv ntawd yuav tsum ua raws li txhua yam cai sib txuas lus ntawm lub koom haum, uas tuaj yeem thov tau los ntawm Communication Division.
2. Tus neeg tau txais nyiaj pab yuav tsum koom tes nrog lub Xeev ua raws cov cai ntawm Minnesota Office of Grants Management thiab kev cai lij choj.
3. Cov neeg tau txais nyiaj pab nrog cov nyiaj los ntawm tsoom fwv yuav tsum ua raws CFR 200.308, uas hais txog Kev Hloov Kho Nyiaj Txiag thiab Phiaj Xwm, los sis raws li tau pom zoo hauv OGAN los sis lwm yam ntaub ntawv nyiaj pab.
4. Cov neeg tau txais nyiaj pab thiab cov neeg muaj ntawv cog lus uas tau txais nyiaj ntau dua $100,000, yuav tsum ua raws li txhua yam qauv, kev txiav txim, los sis cov cai ntawm nqe lus 306 ntawm Clean Air Act, nqe lus 508 ntawm Clean Water Act, thiab cov kev cai ntawm Environmental Protection Agency (40 CFR, part 15).
5. Tus neeg tau txais nyiaj pab yuav tsum rov qab muab cov nyiaj siv uas tsis tau teev rau daim ntawv ceev cia rau lub Xeev kom tag nrho.
6. Tus neeg tau txais nyiaj pab yuav tsum ua raws li txhua yam kev cai ntawm Family Educational Rights to Privacy Act of 1974 (FERPA).
7. Cov neeg tau txais nyiaj pab yuav tsum xa cov ntaub ntawv qhia thiab ua raws li cov ntsiab lus tau teev tseg hauv OGAN, lwm cov ntaub ntawv nyiaj pab, thiab cov kev cai lij choj uas cuam tshuam nrog.
8. Cov neeg tau txais nyiaj pab yuav tsum xa cov ntaub ntawv qhia thiab ua raws li cov ntsiab lus tau teev tseg hauv Official Grant Award Notification.

### 35. Kev Lees Paub Txog Kev Pab Cuam

Cov kev pab nyiaj uas txhawb cov tib neeg xav tau kev pab, yuav muaj feem qhia ntawv rau cov kev pab cuam, los sis tsev kawm ntawv rau lub sij hawm tsim nyog. Qhov kev qhia no tsis pub dhau ib xyoos, thiab kev cog lus no yog los ntawm kev txiav txim siab ntawm tus thawj tswj hwm.

## Seem Piav Qhia Hauv Daim Ntawv Thov

### Lub Koom Haum thiab Ntsiab Lus Ntawm Qhov Kev Pab

Qhov no yog ib feem ntawm daim ntawv thov uas yuav tsum piav cov ntsiab lus txog koj lub koom haum, thiab lub luag hauj lwm txhawb nqa cov neeg ua hauj lwm rau early childhood. Tsis tas li, nws yuav tsum piav qhia txog koj lub koom haum txoj kev npaj rau qhov phiaj xwm thiab lub hom phiaj ntawm txoj kev siv cov nyiaj pab no. Lub ntsiab lus yuav tsum suav nrog:

* Qhov keeb kwm thiab cov qauv khiav hauj lwm ntawm koj lub koom haum, thiab nws yuav tsum piav txog kev txhawb nqa cov xib fwb qhia kev kawm thaum ntxov. Piv txwv hais tias, nws piav txog koj lub koom haum uas yog ib lub chaw tu me nyuam private uas ntiav cov xib fwb qhia kev kawm thaum ntxov, los yog ntiav cov xib fwb qhia uas tau daim ntawv ob xyoos, muaj kev koom tes hauv zej zog thiab muab kev pab cuam nrhiav hauj lwm thiab kev qhia rau cov xib fwb, los muaj lwm yam.
* Qhov [Economic Development Region(s)](https://apps.deed.state.mn.us/assets/lmi/areamap/edr.shtml) koj lub koom haum thiab/los sis koj cov kev koom tes tau txais kev txhawb nqa, thiab seb qhov ntawd cuam tshuam li cas nrog lub hom phiaj ntawm cov nyiaj pab no.
* Qho kev txheeb xyuas txog koj qhov Grow Your Own Early Childhood and Family Educator Program Plan, thiab piav qhia kev txhawb nqa rau cov neeg koom (piv txwv, txog cov nyiaj pab, los sis lwm yam kev txhawb nqa.).
* Piav qhia seb koj txoj kev npaj txhawb lub hom phiaj ntawm ib qho hauj lwm “Grow Your Own” yuav pab tau tib neeg li cas? Koj puas tau koom tes nrog lwm lub koom haum kom ua lub hom phiaj no tiav? Yog tias muaj, koj tau koom tes nrog lub koom haum twg?
* Kwv yees tus zauv ntawm cov neeg koom uas koj lub koom haum vam tias yuav txhawb nqa thiab qhia txog cov ntawv pov thawj, cov degrees, los sis kev cob qhia uas koj xav tias cov neeg koom yuav tau txais.
* Muab ib daim ntawv teev sij hawm rau cov dej num uas koj npaj yuav siv nyiaj pab los ua. Thov siv [daim ntawv qhia](https://education.mn.gov/mdeprod/idcplg?IdcService=GET_FILE&dDocName=PROD082863&RevisionSelectionMethod=latest&Rendition=primary) yog tias xav paub txog cov kev xaiv ntawm lub sij hawm tau cov nyiaj pab. Cov neeg tau txais nyiaj pab tuaj yeem thov tau nyiaj ntxiv rau cov sij hawm tom ntej.

Cov qhab nees muaj peev xwm tau siab tshaj: 10

Cov lus teb:

### Daim Ntawv Qhia Txog Kev Xav Tau

Piav txog txoj kev xav tau ntawm lub hom phiaj no, suav nrog cov kev txiaj ntsig rau cov neeg uas yuav tau qhov kev pab no thiab. Muab cov ntaub ntawv uas txheeb txog cov kev xav tau no. Piav txog yam koj tab tom ua tam sim no, los txhawb kev loj hlob ntawm cov xib fwb qhia kev kawm thaum ntxov, thiab yuav ua li cas qhov nyiaj pab no thiaj li txhim kho tau, nthuav tau, los sis txhawb tau koj?

Qhia txog cov teeb meem twg, yog muaj, uas koj los sis koj lub koom haum koom tes tab tom ntsib, thiab piav qhia seb qhov nyiaj pab no yuav pab koj daws cov teeb meem ntawd li cas.

* Cov kev pab cuam saib xyuas me nyuam yaus thiab kev kawm ntawv nyob hauv zej zog tsawg dhau lawm (piv txwv, qhov kev pab cuam nyob ze nyob 30 mais deb, muaj ntau qhov kev pab cuam uas raug kaw lawm, los sis npaj yuav kaw, los sis tsis muaj chaw tu me nyuam txaus, uas muaj ntawv tso cai yuav pab tau cov me nyuam hauv zej zog)
* Cov kev pab cuam txais tsis tau cov me nyuam kev cuv npe, vim cov neeg ua hauj lwm tsis txaus
* Cov xib fwb qhia ntawv rau ib sab seem thiab cov xib fwb txhawb tsis muaj txaus rau lub luag hauj lwm ntawd
* Cov xib fwb thiab cov neeg ua hauj lwm tsis muaj sij hawm so txaus, los sis, tsis muaj sij hawm npaj kev qhia vim tsis muaj neeg txaus ua hauj lwm thiab cov neeg ua hauj lwm hauv chav kawm ntawv tsis yog cov xib fwb tau ntawv tso cai

Piav txog lwm yam teeb meem uas ua rau koj muaj kev nyuaj siab thiab seb qhov nyiaj no yuav pab txhawb tau koj li cas. Tsis tas li ntawd, piav qhia seb qhov nyiaj pab no yuav pab koj daws cov teeb meem ntawd li cas.

Cov qhab nees muaj peev xwm tau siab tshaj: 25

Cov lus teb:

### Kev Vaj Huam Sib Luag thiab Kev Ncaj Ncees

Piav txog koj lub koom haum txoj kev siv zog txhawb kev vaj huam sib luag, kev ncaj ncees, thiab kev koom tes ntawm txhua haiv neeg. Suav nrog cov hauv qab no:

* Qhia txog cov pej xeem uas tsis tau txais kev pab txaus.
* Piav qhia seb qhov hom phiaj no yuav siv li cas los txhawb nqa kev ncaj ncees rau cov tsev neeg thiab zej zog uas koj pab.
* Piav qhia seb koj yuav npaj thiab nrhiav cov tswv cuab hauv zej zog li cas (piv txwv, niam txiv, para-educators, cov neeg ua hauj lwm tsis muaj ntawv pov thawj, cov tub ntxhais kawm ntawv qib siab) uas muaj kev sib txawv.

Cov qhab nees muaj peev xwm tau siab tshaj: 20

Cov lus teb:

### Cov Peev Xwm Ntawm Lub Koom Haum Ntawm Tus Neeg Thov

Piav txog koj lub koom haum txoj kev muaj peev xwm thiab kev mob siab rau kev tswj hwm qhov hom phiaj no kom tau zoo. Qhia txog cov hauv qab no:

* Cov thawj neeg ua hauj lwm khiav dej num uas yuav tau cov nyiaj los txhawb lawv rau lub hom phiaj no.
* Txhua tus neeg ua hauj lwm uas tsis tau nyiaj los ntawm qhov nyiaj pab (cov neeg ua hauj lwm uas tej zaum yuav pab ua qhov hom phiaj no kom tiav, tab sis yuav tsis tau txais nyiaj them) thiab lawv lub luag hauj lwm uas cuam tshuam nrog lub hom phiaj.
* Koj lub hom phiaj yuav ntiav cov neeg txawj ntse sab nraud nrog cov nyiaj pab no, thiab cov neeg uas muaj ntawv pov thawj txhawb rau txoj kev ua tiav txhua yam raws cai. Koj yuav ua li cas kom txhua yam teev tseg raws txoj cai?
* Koj yuav siv cov hau kev twg los xyuas kom meej tias, koj tswj tau kom txhua tus neeg pab muaj vaj huam sib luag thiab txais cov kev pab raws lawv siab ntshaw?
* Cov kev koom tes sab nraud (tsis yog cov neeg muaj ntawv cog lus) uas yuav pab rau lub hom phiaj; yuav tau qhia txog lawv txoj kev txhawb koj. Koj muab tau cov ntawv pom zoo, los sis lwm yam ntaub ntawv los ua pov thawj txog txoj kev khiav dej num ua ke.

Cov qhab nees muaj peev xwm tau siab tshaj: 10

Cov lus teb:

### Kev Koom Tes Hauv Zej Zog thiab/los sis Tsev Neeg thiab Kev Nthuav Tawm

Piav txog koj txoj kev koom tes nrog cov tswv cuab hauv zej zog thiab/los sis cov tsev neeg uas yuav pab rau cov dej num. Piav txog cov hauv qab no:

* Vim li cas lawv txoj kev koom tes thiaj li tseem ceeb rau lub hom phiaj no.
* Koj txoj kev sib txuas lus thiab kev nthuav tawm rau cov tsev neeg, los sis cov tswv cuab hauv zej zog, thiab qhia hais tias, koj yuav ua li cas kom koj txoj kev sib txuas txhawb kev koom tes thiab huab hwm sawv daws cov kev coj noj coj ua.

Cov qhab nees muaj peev xwm tau siab tshaj: 5

Cov lus teb:

### Cov Hom Phiaj, Cov Dej Num, Cov Hau Kev, Cov Txiaj Ntsig Thiab Sij Hawm Ua Tiav

Qhia txog koj cov hom phiaj thiab cov dej num, thiab cov hau kev uas koj yuav siv los ua txhua yam kom tiav nrog cov txiaj ntsig kom zoo. Piav qhia seb cov hom phiaj, dej num, thiab cov hau kev no yuav sib txuas li cas txhawm lub hom phiaj ntawm qhov nyiaj pab no. Thiab qhia seb nws yuav pab cov pej xeem li cas.

Xyuas cov dej num piv txwv uas teev tseg hauv *Grow Your Own Early Childhood and Family Educator Grants Instruction Document*. Muab cov ntaub ntawv hais txog kev nrhiav neeg, kev txhawb nqa txuas ntxiv, kev ntsuam xyuas, thiab lwm yam phiaj xwm thiab dej num uas yuav pab kom qhov kev pab cuam no ua tiav.

Luam thiab muab cov lus nug hauv qab no lo rau seem qhia txog lub hom phiaj thiab/los sis cov dej num. Xyuas kom koj cov hom phiaj thiab dej num no meej, ntsuas tau, ua tau, muaj feem, thiab tiav log raws lub sij hawm teev tseg (SMART). Teev cov sij hawm kwv yees rau kev ua tiav ntawm txhua lub hom phiaj.

Cov qhab nees muaj peev xwm tau siab tshaj: 20

**Lub Hom Phiaj 1:**

**Dej Num 1:**

**Txiaj Ntsig Xav Tau thiab Cov Neeg Tau Txiaj Ntsig**:

**Tus Neeg Saib Xyuas Dej Num:**

**Sij hawm Kwv Yeem Ua Tiav:**

### Txoj Kev Ntsuam Xyuas

Lub Xeev cog lus tias yuav pab nyiaj rau cov kev pab cuam uas tsim cov txiaj ntsig kom zoo, thiab/los sis tsim cov khoom uas cov pej xeem hauv Minnesota xav tau, raws li tau teev tseg hauv daim ntawv thov. Kev ntsuam xyuas pab qhia tau txoj kev zoo ntawm lub hom phiaj thiab yuav txhawb kev txiav txim rau yav tom ntej. Kev ntsuam xyuas siv cov ntaub ntawv kwv yees, cov ntaub ntawv muaj nuj nqis, thiab qee zaus, cov kev xam phaj.

Koj txoj kev npaj kev ntsuam xyuas yuav tsum:

* Muaj cov lus nug uas kev ntsuam xyuas yuav teb.
* Piav qhia txog cov txheej txheem thiab txoj kev ceev cov ntaub ntawv.
* Piav qhia seb leej twg yuav ua cov dej num txhawm rau kev ntsuam xyuas (cov neeg ua hauj lwm los sis cov neeg xauj sab nraud).

Cov qhab nees muaj peev xwm tau siab tshaj: 5

Cov lus teb:

### Daim Ntawv Teev Nyiaj

Hauv daim ntawv teev nyiaj, sau txhua “tab” uas cuam tshuam rau cov xyoo nyiaj txiag uas koj tab tom thov nyiaj pab rau. Tag nrho cov qhab nees muaj peev xwm tau siab tshaj rau daim ntawv teev nyiaj yog 5 qib.

Cia cov “tab” ntawv qhuav rau txhua xyoo nyiaj txiag uas hla dhau koj lub sij hawm kawg, uas tau thov nyob hauv daim coversheet. Piav qhia txhua qhov kev siv nyiaj uas tsim nyog thiab muaj feem xyuam rau cov hom phiaj thiab dej num, thiab kev siv cov zauv nyiaj uas muaj, txhawm rau lub hom phiaj teev tseg.

Raws li tau hais nyob rau hauv [Laws of Minnesota 2023, chapter 54](https://www.revisor.mn.gov/laws/2023/0/Session%2BLaw/Chapter/54/), tshooj 6, **cov neeg tau txais nyiaj pab yuav tsum siv yam tsawg kawg 80 feem pua ​​ntawm cov nyiaj pab rau cov tub ntxhais kawm, cov kev pab cuam kawm ntawv, los sis cov kev qhia tshwj xeeb rau cov tub ntxhais kawm los sis rau cov kev xyaum ua hauj lwm.**

Muab cov lus piav qhia hauv daim ntawv teev nyiaj Excel budget, kho kom muaj cov hauv qab no:

* Muaj cov lus piav qhia txaus hauv cov kab sau ntawv txog cov nyiaj siv yuav cov khoom.
* Cov neeg tshuaj xyuas muaj kev txiav txim tau tias, qhov nyiaj pab yuav haum nrog cov dej num ntawm lub hom phiaj.
* Cov nqi kwv yees rau cov kev pab cuam uas cov neeg ua hauj lwm thiab cov neeg muaj ntawv cog lus ua yuav tsum muaj cov ntawv thwj cov dej num ua.
* Daim ntawv teev nyiaj cov nyiaj yuav siv muaj kev tsim nyog siv thiab tsim nyog li txoj cai rau qhov kev vam meej thiab lub hom phiaj.

**Tsim nyog** txhais tau tias nws yog ib qho tseem ceeb rau qhov kev vam meej ntawm lub hom phiaj. **Tsim nyog li txoj cai** txhais tau tias tus nqi them ua lag luam ncaj ncees.